wickkiey/tamil-wikipedia-chunked huggingface dataset:
# வானூர்திகளின் முதலாவது வான்வழிப் பயண நடுவிட மோதல்

## பின்னணி

ஆரம்பத்தில் படைத்துறை தேவைக்காக வானூர்திகளும், விமானிகளும் உருவாக்கப்பட்டது. உலக யுத்தத்தை தொடர்ந்து, மற்ற நாடுகளைப் போலவே பிரான்சும், மற்றும் பிரிட்டனும் உள்நாட்டு நோக்கங்களுக்காக, படைத்துறை வானூர்திகளை வணிக வானூர்திகளாக வடிவமைத்து பல்நோக்கு தேவைக்காக வானூர்தி தொழில் நிறுவுவதில் கவனம் செலுத்தியதாக தெரிகிறது, பிரான்சு நிறுவனம் ஒரு அதிவிரைவு வான்வழி வானூர்தியை *(ஃபார்மன் கோலியாத் பதிவு, F-GEAD)* லெ பௌர்கெட்லிருந்து கிரொய்டன் வரை (Le Bourget to Croydon), தினசரி சேவையாக இயக்கியதாக அறியப்படுகிறது.
# G

**G** (**சீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் ஏழாவது எழுத்து ஆகும்.
# G

## கணிதத்திலும் அறிவியலிலும்

இயற்பியலில், ஈர்ப்பு மாறிலியைக் குறிக்க G பயன்படுத்தப்படுகின்றது. ஈர்ப்பு ஆர்முடுகலைக் குறிக்க g பயன்படுத்தப்படுகின்றது. திணிவின் அலகான கிராத்தின் குறியீடும் g ஆகும்.
# கொட்டையூர் கோடீஸ்வரர் கோயில்

**கொட்டையூர் கோடீஸ்வரர் கோயில்** என்பது அப்பர் பாடல் பெற்ற சோழ நாட்டின் காவிரி வடகரையில் அமைந்துள்ள சிவத்தலமாகும்.
# கொட்டையூர் கோடீஸ்வரர் கோயில்

## அமைவிடம்

தஞ்சாவூர் மாவட்டத்தில் கும்பகோணம் வட்டத்தில் அமைந்துள்ளது.
தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 44வது தலம் ஆகும். ஆமணக்குக் கொட்டைச் செடியின் கீழ் லிங்கம் வெளிப்பட்ட தலமென்பது தொன்நம்பிக்கை (ஐதிகம்).
# கொட்டையூர் கோடீஸ்வரர் கோயில்

## கோயில் அமைப்பு

ராஜகோபுரத்தைக் கடந்து உள்ளே செல்லும்போது கொடி மரம், பலிபீடம், நந்தியைக் காணமுடியும். முன் மண்டபத்தில் வலப்புறம் ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். இதே மண்டபத்தில் ஆத்ரேய மகரிஷி (ஹேரண்டர்) உள்ளார். இடப்புறம் நடராஜர் மண்டபமும் நவக்கிரக சன்னதியும் உள்ளன. கருவறையின் வெளிப்புறம் நர்த்தன விநாயகர், தட்சிணாமூர்த்தி, அடிமுடி காணா அண்ணல், பிரம்மா, துர்க்கை உள்ளனர். அருகே கோடி சண்டிகேஸ்வரர் சன்னதி உள்ளது. திருசசுற்றில் கோடி விநாயகர், வள்ளி தெய்வானையுடன் கூடிய கோடி சுப்பிரமணியர் மற்றும் கஜலட்சுமி சன்னதிகள் உள்ளன.
# கொட்டையூர் கோடீஸ்வரர் கோயில்

## தல வரலாறு

சோழவள நாட்டில் காவிரியின் வடகரையில் திருவருள் பாலித்திருக்கும் சிவன் தலங்களில் கொட்டையூர் அருள்மிகு கோடீஸ்வரசுவாமி கோயில் 44ஆவது தலமாகும். இக்கோயில் கும்பகோணத்திற்கு மேற்கே 4 கி.மீ. தொலைவில் கும்பகோணத்திற்கும் சுவாமிமலைக்கும் இடையே கொட்டையூரில் உள்ளது. மார்க்கண்டேயர் பூசித்த தலம். காவிரி வலஞ்சுழித்து, பிலத்துவாரத்தில் சென்றபோது, ஆத்ரேயமகரிஷி அத்துவாரத்தில் இறங்கி காவிரியை மேலே கொண்டுவந்த சிறப்புடையது. திருவலஞ்சுழியில் காவிரியில் இறங்கிய அவர் இங்கு வெளியே வந்ததாகக் கூறப்படுகிறது அவருடைய திருவுருவம் இக்கோயிலில் உள்ளது. ஒரு சமயம் இந்த ஊர் ஆமணக்கங்காடாக இருந்தது. இறைவன் ஆமணக்கன் கொட்டைச் செடியின்கீழ் இருந்ததால் இவ்வூர் கொட்டையூர் என்று பெயர் பெற்றது. மற்றொரு சமயம் சோழ மன்னன் ஒருவனுக்கு கோடி லிங்கமாக தரிசனம் கொடுத்ததால் இக்கோயிலுக்கு கோடிச்சுரம் என்ற பெயரும் வழங்கப்படுகிறது.
# கொட்டையூர் கோடீஸ்வரர் கோயில்

## இறைவன், இறைவி

இக்கோயிலிலுள்ள இறைவன் கோடீஸ்வரர். இறைவி பந்தாடுநாயகி. இத்தல இறைவன் திருமேனியில் பலாக்காய் முள் போன்று கோடி லிங்கங்களை தன்னகத்தே கொண்டு சுயம்புமூர்த்தியாகவும், தன் சிரசிலிருந்து கங்கை நீர் இன்றளவும் அரும்பும் நிலையில் காட்சியளிப்பது சிறப்பு அம்சமாகும்.  
பத்ரயோகி முனிவர் தரிசனம் செய்ய வரும்போது இறைவி பந்தாடும் கோலத்தில் காட்சியளித்தமையால் பந்தர்டு நாயகி (கந்துகக்கிரீடாம்பிகை) எனப் பெயர் பெற்றார்.  
இங்கு இறைவன் பரமசிவனின் திருபெயா் கோடிஸ்வரா் என்பதை போல மற்ற பாிவார தெய்வங்களுக்கு கோடி என்கிற பெயருடன் விநாயகர் கோடி விநாயகர் என்றும், சுப்ரமணியர் கோடி சுப்ரமணியர் என்றும், சண்டிகேஸ்வரர் கோடி சண்டிகேஸ்வரர். தட்சிணாமூா்த்தி கோடி ஞானதட்சிணாமூா்த்தி என்றும் அழைக்கப்படுகின்றனர்.
# கொட்டையூர் கோடீஸ்வரர் கோயில்

## பாடியோர்

சைவ சமயக்குரவர் திருநாவுக்கரசர் தேவாரத்திலும், அருணகிரிநாதர் திருப்புகழிலும் போற்றிப்பாடியுள்ளனர்.
# கொட்டையூர் கோடீஸ்வரர் கோயில்

## பேறு பெற்றோர்

ஏரண்ட முனிவர், மார்க்கண்டேயர், பத்திரயோகி முனிவர் ஆகியோர் வழிபட்ட தலம்.
# கொட்டையூர் கோடீஸ்வரர் கோயில்

## கும்பகோணம் சப்தஸ்தானம்

கும்பகோணம் சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் கும்பகோணம் ஆதி கும்பேசுவரர் கோயில், திருக்கலயநல்லூர் அமிர்தகலசநாதர் கோயில், தாராசுரம் ஆத்மநாதசுவாமி கோயில், திருவலஞ்சுழி கபர்தீஸ்வரர் கோயில், கொட்டையூர் கோடீஸ்வரர் கோயில், மேலக்காவேரி கைலாசநாதர் கோயில் மற்றும் சுவாமிமலை சுந்தரேஸ்வரசுவாமி கோயில் ஆகிய ஏழு ஊர்களில் நடக்கும் ஏழூர்த் திருவிழாவில் கும்பகோணம் முதலிடத்தைப் பெறுகிறது. சப்தஸ்தானப் பல்லக்கின் வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. விழா நாளில் பல்லக்கு இக்கோயிலுக்கு வந்து சென்றது.
# கொட்டையூர் கோடீஸ்வரர் கோயில்

## குடமுழுக்கு

மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 26, 2015இல் குடமுழுக்கு நடைபெற்றது.
# அட்டவீரட்டானக் கோயில்கள்

**அட்டவீரட்டானம்** என்பது இறைவனின் வீரத் திருவிளையாடல்கள் இடம்பெற்ற எட்டுத் தலங்களைக் குறிப்பிடப் பயன்படும் சொல்லாடலாகும். சிவபிரானுடைய வீரச்செயல்கள் விளங்கிய இடங்களிலுள்ள திருத்தலங்களை வீரட்டானத் தலங்கள் என்று போற்றுவர். பகைவர்களின் வீரத்தை அட்டு ஆன இடம் என்ற வகையிலும், தன் வீரத்தால் அட்டு ஆன இடம் என்ற வகையிலும் வீரட்டானம் என்னும் சொல் அமைந்தது. இவை எட்டுத் தலங்களாதலால் அட்ட வீரட்டானம் என்று அழைக்கப்படுகிறது.
1. திருக்கண்டியூர் : சிவபிரான் பிரமனுடைய தலையைக் கொய்து பிரம்மனின் செருக்கழித்த தலம்
1. திருக்கோவலூர் : அந்தகாகரனைக் கொன்ற இடம்
1. திருவதிகை : திரிபுரத்தை எரித்த இடம்
1. திருப்பறியலூர் : தக்கன் தலையைத் தடிந்த தலம்
1. திருவிற்குடி : சலந்தராசுரனை வதைத்த தலம்
1. திருவழுவூர் : கயமுகாசுரனைக் கொன்று தோலை உரித்துப் போர்த்துக்கொண்ட தலம்
1. திருக்குறுக்கை : மன்மதனை எரித்த தலம்
1. திருக்கடவூர் : மார்க்கண்டேயனைக் காத்துக் கூற்றுவனை உதைத்த தலம்.
# அட்டவீரட்டானக் கோயில்கள்

## வீரட்டானங்களின் பெருமைகளும்,அவற்றின் இருப்பிடமும்

பிரமன், இயமன், அந்தகன், கயமுகன், தக்கன், சலந்தரன் மன்மதன், திரிபுர அசுரர்கள் ஆகிய எண்மரின் ஆணவத்தை அழித்த தலங்களாக, இவை எட்டும், தமிழ் மரபில் சொல்லப்படுகின்றன.
# அட்டவீரட்டானக் கோயில்கள்

## திருக்கண்டியூர்

ஈசன், படைப்பின் முதல்வன் தானே என்று அகந்தையுற்றிருந்த பிரமனின் தலையைத் துண்டித்த திருத்தலம் இங்குள்ள திருக்கண்டியூர் பிரமசிரக்கண்டீசுவரர் கோயில் ஆகும். தஞ்சாவூரிலிருந்து திருவையாறு செல்லும் சாலையில் திருவையாறுக்கு மிக அருகில் அமைந்திருக்கிறது.இதன் வேறு பெயர் ஆதிவில்வாரண்யம் ஆகும்.
:கொலையிற் பிழைத்த பிரசா பதியைத்
:தலையத் தடிந்திட்டுத் தானங்கியிட்டு
:நிலையுல குக்கிவன் வேண்டுமென் றெண்ணித்
:தலையைப் பரிந்திட்டு சந்தி செய்தானே(திருமந்திரம் 340)
மூலவரின் பெயர்:பிரமசிர கண்டீஸ்வரர்.இந்த தலத்துக்கு ஸ்ரீகாலபைரவரை தரிசிக்க வேண்டுமென்ற வேட்கையோடு சென்று வழிபட்டால் மறுபிறவியில்லை;
# அட்டவீரட்டானக் கோயில்கள்

## திருக்கோவலூர்

உலகுயிரையெல்லாம் துன்புறுத்தி வந்த அந்தகன் எனும் அசுரனை, சக்கராயுதத்தால், ஈசன் அழித்த தலம் திருக்கோவலூர் வீரட்டானேசுவரர் கோவில் ஆகும். திருக்கோவிலூர் கோவல்நகர் வீரட்டம், தென்பெண்ணை நதிக்கரையோரத்தில் அமைந்திருக்கிறது. திருவண்ணாமலைக்கு அருகில் உள்ளது.
கருத்துறை அந்தகன் தன் போல் அசுரன்
:வரத்தின் உலகத் துயிர்களை எல்லாம்
:வருத்தஞ் செய்தா னென்று வானவர் வேண்டக்
:குருத்துயர் சூலங்கை கொண்டு கொன்றானே(திருமந்திரம் 339)
மூலவரின் பெயர்:அந்தகாசுர சம்ஹார மூர்த்தி,மூலவளின் பெயர்:சிவானந்த வல்லி என்ற பெரிய நாயகி!
# அட்டவீரட்டானக் கோயில்கள்

## திருவதிகை

ஈசன் முப்புரம் அழித்த திருத்தலம் திருவதிகை வீரட்டானேஸ்வரர் திருக்கோயில் ஆகும். கடலூர் மாவட்டம் பண்ருட்டியில் அமைந்திருக்கிறது.
:அப்பணி செஞ்சடை ஆதி புராதனன்
:முப்புரஞ் செற்றனன் என்பர்கள் மூடர்கள்
:முப்புரமாவது மும்மல காரியம்
:அப்புரம் எய்தமை யாரறிவாரே! (திருமந்திரம் 343)
மூலவர்:வீரட்டானேஸ்வரர்
# அட்டவீரட்டானக் கோயில்கள்

## திருப்பறியலூர்

தக்கன் சிரங்கிள்ளி அவன் அகந்தை அடக்கிய தலம் திருப்பறியலூர் கீழப்பரசலூர் வீரட்டேஸ்வரர் திருக்கோயில் ஆகும். மாயவரம் என்ற மயிலாடுதுறையிலிருந்து திருக்கடையூர் செல்லும் சாலையில் செம்பொன்னார் கோயில் என்ற ஊருக்கு வர வேண்டும். அங்கிருந்து பரசலூருக்கு எப்படிச் செல்ல வேண்டும் என்று விசாரிக்க வேண்டும். திருப்பறியலூரின் உள்ளூர் பெயரே பரசலூர் ஆகும்.
மூலவரின் பெயர்: வீரட்டேஸ்வரர்;
மூலவளின்பெயர்: இளங்கொம்பனையாள்
# அட்டவீரட்டானக் கோயில்கள்

## திருவிற்குடி

சலந்தரன் எனும் அசுரனை அழித்த தலம் திருவிற்குடி வீரட்டானேசுவரர் கோயில். திருவாரூரிலிருந்து நாகூர் செல்லும் சாலையில் ஒரு யூ வடிவ சாலை வளைவு வரும்;அந்த வளைவைக் கடந்த உடனே விற்குடி என்ற சாலையோர வழிகாட்டி தெரியும்.அந்த வழிகாட்டியின் படி பயணித்தால் ஒரு சிறிய பாலம் தென்படும்;அந்த பாலத்தைக் கடந்ததும்,விற்குடி என்னும் கிராமம் வரும்;அந்த கிராமத்தின் மையத்தில் இந்த வீரட்டானம் அமைந்திருக்கிறது.
:எங்கும் பரந்தும் இரு நிலந்தாங்கியும்
:தங்கும் படித்தவன் தாளூணர் தேவர்கள்
:பொங்கும் சினத்துள் அயன் தலை முன்னற
:அங்கு அச்சுதனை உதிரங்கொண்டானே(திருமந்திரம் 341)
மூலவர்:ஸ்ரீஜலந்தராசுரவத மூர்த்தி
# அட்டவீரட்டானக் கோயில்கள்

## திருவழுவூர்

கயமுகாசுரனைக் கொன்டு அவன் யானைத் தோலைப் போர்த்த திருத்தலம், திருவழுவூர் வீரட்டானேசுவரர் கோயில் ஆகும். மயிலாடுதுறையிலிருந்து திருவாரூர் செல்லும் வழியில் எட்டாவது கி. மீ. தூரத்தில் வழுவூர் பேருந்து நிறுத்தம் அமைந்திருக்கிறது. இந்த நிறுத்தத்தில் இறங்கி, சுமார் ஒரு கி.மீ.தூரத்துக்கு உள்ளே பயணித்தால் மிகப்பிரம்மாண்டமான ஆலயத்தைக் காணலாம். சபரிமலையில் அமர்ந்திருக்கும் பந்தளராஜா பிறந்த ஊர் இதுதான். ஐயப்பன் பிறந்த ஸ்தலமே இந்த வழுவூர்.
# அட்டவீரட்டானக் கோயில்கள்

## திருக்குறுக்கை

காமதகனத் திருவிளையாடலை ஈசன் புரிந்த தலம், கொருக்கை வீரட்டேஸ்வரர் திருக்கோயில்.
:இருந்த மனத்தை இசைய இருத்திப்
:பொருந்தி இலிங்க வழியதுபோக்கி
:திருந்திய காமன் செயலழித்தங்கண்
:அழுந்தவ யோகங்கொறுக்கை அமர்ந்ததே(திருமந்திரம் 346)
மயிலாடுதுறை எனப்படும் மாயவரத்திலிருந்து சுமார் எட்டுகி.மீ.தூரம் பயணித்து,அங்கிருந்து மணல்மேடு செல்லும் சாலையில் சுமார் மூன்று கி.மீ.தூரம் சென்றால் உள்ளடங்கிய கிராமமான கொறுக்கைக்குள் அமைந்திருக்கிறது.
மூலவர்: வீரட்டேஸ்வரர்
மூலவள்: ஞானாம்பிகை
# அட்டவீரட்டானக் கோயில்கள்

## திருக்கடவூர்

மார்க்கண்டேயனுக்காக இயமனை அழித்த தலம், திருக்கடையூர் அமிர்தகடேசுவரர் கோயில்.
:மூலத்துவாரத்து மூளும் ஒருவனை
:மேலைத் துவாரத்து மேலுற நோக்கி முற்காலுற்று
:காலனைக் காய்ந்தங்கி யோகமாய்
:ஞாலக் கடவூர் நலமாய் இருந்ததே(திருமந்திரம் 345)
இந்தக் கோவிலின் புராதனப்பெயர் வில்வாரண்யம்.
மூலவர்: அமிர்தகடேஸ்வரர் மூலவள்:அபிராமி
:கொன்றாய் காலனை;உயிர் கொடுத்தாய் மறையோனுக்கு,மான்
:கன்றாருங் காவாக் கடவூர் திருவீரட்டத்துள்
:என் தாதை பெருமான் எனக்கு யார் துணை நீயலதே (தேவாரம்)
# அட்டவீரட்டானக் கோயில்கள்

## பிற தகவல்கள்

இந்த எட்டுத் தலங்களையும் ஒரு தனிப்பாடலானது பின்வருமாறு குறிப்பிடுகின்றது.
<i>பூமன் சிரங்கண்டி அந்தகன் கோவல் புரம்அதிகை
மாமன் பறியல் சலந்தரன் விற்குடி மாவழுவூர்
காமன் குறுக்கை யமன்கட வூர்இந்தக் காசினியில்
தேமன்னு கொன்றையும் திங்களும் சூடிதன் சேவகமே</i>
# வேட்டை நாய்

**வேட்டை நாய்** என்பது கண்ணில் தென்படும் இரையை வேட்டையாடுவதற்காகவே வேட்டைக்காரர்களால் வளர்க்கப்படுகின்றன. அந்த நாய்களுக்கு, தாங்கள் எதைத் தாக்குகிறோம், எதற்காக தாக்குகிறோம் என்பது போன்ற புரிதல்கள் இருப்பதில்லை. தமிழ்நாட்டில் வேட்டைக்காரர்களால் விரும்பு வளர்க்கப்படும் வேட்டை நாய் வகைகளில் சில;  
1. இராஜபாளையம் நாய்
1. கோம்பை நாய்
1. சிப்பிப்பாறை நாய்
1. கன்னி நாய்
# மிளகாய்

**மிளகாய்** (*Capsicum*) என்பது காய்கறிகளில் ஒன்றாகும். இது மொளகாய், முளகாய் எனப் பல்வேறாக அழைக்கப்படுகிறது. பச்சை மிளகாய், மிளகாய் இனத்தைச் சேர்ந்தது. இது சோலன்கே (Solanaceae) குடும்பத்தைச் சேர்ந்த தாவரம் ஆகும். இவ்வகையான மிளகாய் காரத்தை அதிகரிக்க உணவிலும் மருந்துகளிலும் பயன்படுத்தப்படுகிறது. இவை 6000 வருடங்களுக்கு முன்பே உணவில் பயன்படுத்தப்பட்டதாக ஆராய்ச்சியாளர்கள் தெரிவித்துள்ளனர். பச்சை மிளகாயின் உற்பத்தி, ஏற்றுமதி மற்றும் இறக்குமதியில் இந்தியாவின் பங்கு முக்கியமானது.
# மிளகாய்

## கார அளவுகள்

உலகெங்கிலும் மிளகாய்களை வகைப்படுத்த சுகோவில் அளவு (Scoville Units) எனப்படும் முறையே பிரபலமாக பயன்படுத்தப்படுகிறது.
# மிளகாய்

## கார அளவுகள்

#### இனிப்பு மிளகாய்

இனிப்பு வகை மிளகாய்களின் காரத் தன்மை 0 முதல் 1000 சுகோவில் அளவு வரை இருக்கும். குடை மிளகாய், பிமென்டோ, இனிப்பு பனானா, மெக்ஸி குடை மிளகாய் மற்றும் செர்ரி மிளகாய் ஆகியவை இனிப்பு வகையை சார்ந்தவை.
# மிளகாய்

## கார அளவுகள்

#### மிதமான கார மிளகாய்

மிதமான கார வகை மிளகாய்களின் காரத் தன்மை 1000 முதல் 3000 சுகோவில் அளவு வரை இருக்கும். ஆன்சோ, பசில்லா, எஸ்பனோலா, சண்டியா மற்றும் கஸ்காபெல் ஆகியவை மிதமான கார வகையை சார்ந்தவை.
# மிளகாய்

## கார அளவுகள்

#### இடைப்பட்ட கார மிளகாய்

இடைப்பட்ட கார வகை மிளகாய்களின் காரத் தன்மை 3000 முதல் 6000 சுகோவில் அளவு வரை இருக்கும். அலபீனோ மற்றும் மியாசால் ஆகியவை இடைப்பட்ட கார வகையைச் சார்ந்தவை.
# மிளகாய்

## கார அளவுகள்

#### கார மிளகாய்

கார வகை மிளகாய்களின் காரத் தன்மை 5000 முதல் 100,000 சுகோவில் அளவு வரை இருக்கும். செர்ரானோ, கயேன், டபாஸ்கோ, பிக்வின் மற்றும் தாய்லாந்து மிளகாய் ஆகியவை கார வகையைச் சார்ந்தவை.
# மிளகாய்

## கார அளவுகள்

#### அதீத கார மிளகாய்

அதீத கார வகை மிளகாய்களின் காரத் தன்மை 80,000 முதல் 300,000 சுகோவில் அளவு வரை இருக்கும். ஆபெர்னரோ மற்றும் ஸ்காட்ச் பானெட்டு ஆகியவை அதீத கார வகையை சார்ந்தவை.
# மிளகாய்

## ஊட்டச்சத்து விவரம்

சிகப்பு நிறத்தில் இருக்கும் மிளகாயில் வைட்டமின் சியும் சிறிய அளவிளான கரோடீன் (carotene – provitamin A) பொருளும் உள்ளது. மஞ்சள் மற்றும் பச்சை நிறத்தில் உள்ள மிளகாயில் இரண்டுமே குறைந்த அளவில் உள்ளது.
# மிளகாய்

## படத்தொகுப்பு

பல வேறுபட்ட மிளகாய் வகைகள் உள்ளன. மிளகாய்த் தாவரத்தின் காய்களே பயன்படுபவை. அந்தக் காய்கள் நீளமானவை, குறிகியவை, அகன்றவை, ஒடுங்கியவை, வட்டமனவை என பல்வேறு வடிவங்களில் இருப்பதுடன், காரத் தன்மையிலும் வேறுபடுகின்றன.
# மிளகாய்

## வகைகள்

- குடை மிளகாய்
- பிமென்டோ மிளகாய்
- ரெல்லானோ மிளகாய்
- இனிப்பு பனானா மிளகாய்
- பொப்பிலானோ/ஆன்சோ மிளகாய்
- பெர்முடா கார மிளகாய்
- ஆர்டேகா மிளகாய்
- பப்பிரிகா மிளகாய்
- கார பனானா மிளகாய்
- ரோகோடில்லோ மிளகாய்
- அலபீனோ மிளகாய்
- கயன் மிளகாய்
- டபாஸ்கோ மிளகாய்
- செர்ரானோ மிளகாய்
- சில்டிபின் மிளகாய்
- ஆபெர்னரோ மிளகாய்
- ரொகோடோ மிளகாய்
- தாய்லாந்து மிளகாய்
# மிளகாய்

## இந்திய வகைகள்

- சன்னம் மிளகாய்
- LC 334 மிளகாய்
- படகி மிளகாய்
- அதிசய கார மிளகாய்
- ஜுவலா மிளகாய்
# மயில்

**மயில்** (Peafowl) என்பது *பாசியானிடே* குடும்பத்தினைச் சார்ந்த *பாவோ* பேரினத்தில் உள்ள இரண்டு பறவை சிற்றினங்களுக்கும் *அப்ரோபாவோ* எனும் பேரினத்தில் உள்ள சிற்றினத்திற்குமான பொதுப்பெயராகும். இனமாகும். இது இந்தியாவிலிருந்து பல நாடுகளுக்கு அறிமுகப்படுத்தப்பட்டுள்ளது. பாவோ பேரினத்தில் இரண்டு மயில் சிற்றினங்கள் உள்ளன. இவை தெற்காசியாவில் தென்படும் இந்திய மயில் மற்றும் பச்சை மயில் ஆகும். ஆப்பிரிக்காவில் வாழ்வது *அப்ரோபாவோ* பேரின காங்கோ மயில் ஆகியனவாகும்.  
மயில்கள் பால் ஈருருமை கொண்டிருக்கின்றன. ஆண் மயில்கள் வண்ணமயமான கண் போன்ற புள்ளிகள் கொண்ட இறக்கைகளாலான பெரிய தோகைகளைக் கொண்டிருக்கின்றன. பெண் மயில்களைக் கவர முற்படும்போது இந்தத் தோகைகளை உயர்த்தி ஒரு பெரிய விசிறி போலக் காட்டுகின்றன. மயிலின் விரிவான தோகையின் செயல்பாடு பற்றி அறிஞர்களிடையே வேறுபட்ட கருத்துக்கள் நிலவுகின்றன. 19ஆம் நூற்றாண்டில், சார்லஸ் டார்வின், இது ஒரு புரியாத புதிர் என்றும், சாதாரணமான இயற்கைத் தேர்வு மூலம் விளக்குவது கடினம் என்றும் குறிப்பிட்டார். பெண் மயில்கள் பெரிய தோகைகளைக் கொண்டிருப்பதில்லை. இவை பெரும்பாலும் மந்தமான நிற இறகுகளைக் கொண்டிருக்கின்றன.  
மயில்கள் பெரிய தோகைகளைக் கொண்டிருந்தாலும் பறக்கும் திறன் கொண்டவை. இந்திய மயில்கள் திறந்த காடுகளில் அல்லது பயிரிடப்பட்ட வயல்வெளிகளில் வாழ்கிறது. அங்கு இவை பழங்கள், தானியங்கள் போன்றவற்றை உண்கின்றன. இவை பாம்புகள், பல்லிகள், சிறிய கொறித்துண்ணிகளை வேட்டையாடுகின்றன. மயில்களின் அகவல் இவற்றைக் கண்டறிவதை எளிதாக்குகின்றன. இந்த அகவல் சத்தமானாது வனப் பகுதிகளில் புலி போன்ற வேட்டையாடும் விலங்குகள் இருப்பதை மற்ற விலங்குகளுக்கு எச்சரிக்கை செய்வதற்காகப் பயன்படுகின்றன.  
இந்தப் பறவை குறித்த செய்திகள் இந்து, கிரேக்க புராணங்களில் பரவலாகக் காணப்படுகின்றன. பன்னாட்டு இயற்கைப் பாதுகாப்புச் சங்கத்தின் செம்பட்டியலின் குறிப்பின்படி, காங்கோ மயில் இனமானது அழிவாய்ப்பு இனமாகவும், பச்சை மயில் அருகிய இனமாகவும், இந்திய மயில் தீவாய்ப்புக் கவலை குறைந்த இனமாகவும் அறிவிக்கப்பட்டுள்ளது..
# மயில்

## மயிலின் வகைகள்

### இந்திய மயில்

இந்திய மயில் (*பாவோ கிரிசுடேடசு - Pavo cristatus*) இந்திய துணைக்கண்டத்தைப் பூர்வீகமாகக் கொண்ட பறவையினமாகும். இவை இந்தியாவிலும், இலங்கையிலும் அதிகமாக இருக்கின்றன. ஆயினும் உலகின் வேறு பல நாடுகளிலும் இவை அறிமுகப்படுத்தப்பட்டு இருக்கின்றன.  
இவற்றில் ஆண் மயில்கள் தலை, கழுத்து மற்றும் நெஞ்சுப் பகுதிகளில் பிரகாசமான நீல நிறத்தைக் கொண்டிருப்பதுடன், வால் பகுதியில் நீலமும், பச்சையும் கலந்த மிக நீண்ட சிறகுகளையும், கண் போன்ற அமைப்புக்களையும் கொண்ட தோகையையும் கொண்டிருக்கும். பெண் மயில்கள் பெரிய தோகைகளைக் கொண்டிருப்பதில்லை. இவை பெரும்பாலும் வெள்ளை நிற முகம், பச்சை நிற கீழ் கழுத்து, மந்தமான பழுப்பு அல்லது சாம்பல் நிற இறகுகளைக் கொண்டிருக்கின்றன.
# மயில்

## மயிலின் வகைகள்

### பச்சை மயில்

பச்சை மயில் (*பாவோ மியூட்டிக்கசு - Pavo muticus*) கிழக்கு மியன்மார் முதல் சாவா தீவு வரையுள்ள தென்கிழக்காசிய நாடுகளிலுள்ள வெப்பவலயக் காடுகளில் காணப்படுகின்றது. சாவாவில் காணப்படும் குறிப்பிட்ட துணையினமானது **சாவா மயில்** எனவும் அழைக்கப்படுகிறது. பச்சை மயில் இனமானது இந்திய மயில் இனத்துடன், மிக நெருங்கிய தொடர்புடையதாக இருக்கிறது. பச்சை மயில்களின் கழுத்துப் பகுதி பச்சை நிறத்தில் இருப்பதனால், இவை இந்திய மயில்களிலிருந்து வேறுபடுகின்றன.  
பன்னாட்டு இயற்கைப் பாதுகாப்புச் சங்கம், பச்சை மயில்களை, அழியும் அபாயமுள்ளவையாகப் பட்டியலிட்டுள்ளது. வேட்டையாடுவதாலும், உகந்த வாழிடங்கள் குறைந்து வருவதாலும் இவ்வபாயம் உள்ளது.
# மயில்

## மயிலின் வகைகள்

### காங்கோ மயில்

காங்கோ மயில் (*அப்ரோபேவோ காங்கேன்சிசு*) காங்கோ ஆற்றை அடிப்படையாக வைத்து உருவான காங்கோ வடிநிலத்தைப் பூர்வீகமாகக் கொண்ட ஒரு பறவையினமாகும். இவை இந்திய மயில், பச்சை மயில் போன்று மிக நீண்ட தோகையைக் கொண்டிருப்பதில்லை.
# மயில்

## சொற்பிறப்பியல்

ஆங்கிலத்தில் மயிலின் பலவின்பாற் பெயர் *Peafowl* ஆகும். ஆண்பாற் பெயர் *Peacock* (பீகாக்) ஆகும். தமிழ் வார்த்தையான *தோகை*, அரபிய மொழியில் *தாவுசு* ஆகியது. அங்கிருந்து கிரேக்கத்தில் *பவு* ஆக மாறியது. அது லத்தீன் மொழியில் *பாவோ* ஆக மாறியது. அதிலிருந்து ஆங்கிலத்தில் *பாவ்* எனவும், பின்னர் "பீகாக்" எனவும் மருவியது.
# மயில்

## பண்பாடு

வின் அவதாரமான கிருட்டிணன் தலையில் மயில் இறகுடன் சித்திரிக்கப்படுகிறார்]]
பல கலாச்சாரங்களில் முக்கியத்துவம் வாய்ந்த பறவையான இது, 1963-இல் இந்தியாவின் தேசியப் பறவை என அறிவிக்கப்பட்டது. இந்தியாவில் கோயில் கலை, புராணங்கள், கவிதைகள், நாட்டுப்புற இசை மற்றும் மரபுகளில் அடிக்கடி சித்திரிக்கப்படுகிறது. பல இந்து தெய்வங்கள் மயில்களுடன் தொடர்பு படுத்தப்படுகின்றன. விஷ்ணுவின் அவதாரமான கிருட்டிணன் தலையில் ஒரு மயில் இறகுடன் சித்திரிக்கப்படுகிறார். தமிழ் கடவுளான முருகன் பெரும்பாலும் மயில் வாகனத்தின் மீதமர்ந்தவாறு சித்திரிக்கப்படுகிறார். "இராமாயணத்தில்" தேவர்களின் தலைவன் இந்திரன், ராவணனைத் தோற்கடிக்க முடியாமல், மயிலின் இறக்கையின் கீழ் தஞ்சமடைந்ததை விவரிக்கிறது.  
பௌத்த தத்துவத்தில், மயில் ஞானத்தைக் குறிக்கிறது. மயில் இறகுகள் பல சடங்குகள் மற்றும் அலங்காரங்களில் பயன்படுத்தப்படுகின்றன. மயில் உருவங்கள் இந்திய கோயில் கட்டடக்கலை, பழைய நாணயங்கள், துணிகள் ஆகியவற்றில் பரவலாக உள்ளன. பல நவீன கலை, பயன்பாட்டு பொருட்களில் தொடர்ந்து பயன்படுத்தப்படுகின்றன. கிரேக்க புராணங்களில் மயிலின் இறகுகளின் தோற்றம் பல கதைகளில் விளக்கப்பட்டுள்ளது. பல நிறுவனங்கல் மயில் உருவங்களைப் பரவலாகப் பயன்பபடுத்தப்படுகின்றன.  
இந்தப் பறவைகள் பெரும்பாலும் பெரிய தோட்டங்களில் காட்சிக்காக வளர்க்கப்பட்டன. இடைக்காலத்தில், ஐரோப்பாவில் வீரர்கள் தங்கள் தலைக்கவசங்களை மயில் இறகுகளால் அலங்கரித்தனர். பல கதைகளில், வில்லாளர்கள் மயில் இறகுகளால் பொறிக்கப்பட்ட அம்புகளைப் பயன்படுத்துகின்றனர். மயில் இறகுகள் வைக்கிங் வீரர்கள் இறந்த பிறகு அவர்களுடன் புதைக்கப்பட்டன. பறவையின் சதை பாம்பு விஷம் மற்றும் பல நோய்களைக் குணப்படுத்தும் என்று கூறப்படுகிறது. ஆயுர்வேதத்தில் இவற்றின் பல பயன்பாடுகள் ஆவணப்படுத்தப்பட்டுள்ளன. மயில் ஒரு பகுதியைப் பாம்புகள் இல்லாமல் வைத்திருப்பதாகக் கூறப்படுகிறது.
# தச மகா வித்யா

, தாரா, திரிபுரசுந்தரி, புவனேசுவரி, பைரவி,
சின்னமஸ்தா, தூமாவதி, பகளாமுகி, மாதங்கி கமலாத்மிகா - பதின்பெருவித்தையர்]]  
இந்து சமயத்தில் **தச மகா வித்யா** (Dasha-Mahavidya) என்பது ஆதிசக்தி (பார்வதி) தேவியின் பத்து உருவங்களை குறிக்கும். மகாவித்யா அல்லது தசமகாவித்யைகள் (பதின்பெருவித்தையர்) என்போர், பத்துத் தேவியரின் குழுமம் ஆகும். அளவற்ற கருணையும் எல்லையில்லாக் குரூரமும் கொண்டவர்களாக, பெண்மையின் பெருந்தெய்வமாகிய பார்வதியின் அம்சங்களாக இவர்கள் விளங்குகின்றனர்.  
தச என்றால் பத்து வித்யா என்றால் அறிவு எனப் பொருள். இந்தப் பத்து தேவிகளும் பெண்மையின் சக்தியை தாய்மை முதல் கோபம் வரை அனைத்து வடிவிலும் காட்டுபவர்கள். தசமகா வித்யா தேவிகளின் வருகை சாக்த மார்க்கத்தில் பக்தி என்ற வழியை காட்டியது. உருவாவதும் பெண்ணால், அழிவதும் பெண்ணால் என நம்பும் சாக்தர்கள், இந்த பத்து தேவிகளையும் உளமார வழிபட்டனர். *தேவி பாகவத* புராணத்தின் கடைசி ஒன்பது அதிகாரங்களில் ஏழாவதான "சண்டி" சாக்தர்களின் "தேவி கீதை" ஆனது. இந்த பத்து தேவிகளில் சில தேவியர் தாந்திரிகர்களால் மட்டும் ஆராதனை செய்யப்படுவர்.  
சாக்தத்தின் வரலாற்றில், பெருவித்தையரின் தோற்றமும் வளர்ச்சியும், கி.பி 17ஆம் நூற்றாண்டில் உச்சம் பெற்ற சாக்த பக்தி இயக்கத்தின் முக்கியமான மைல்கற்களாகும். கி.பி ஆறாம் நூற்றாண்டளவில் புராண காலத்தில் தோன்றிய இவ்வழிபாடு, முழுமுதற்கடவுளை, பெண்ணாகப் போற்றியதுடன், தேவி பாகவத புராணம் முதலான நூல்களில், முக்கியமான வழிபாடுகளில் ஒன்றாகக் குறிப்பிடப்பட்டிருக்கிறது. சாக்தத்தின் மையநூலாக மாறிய "தேவி கீதை", இதே நூலின் ஏழாம் காண்டத்தின் இறுதி ஒன்பது அத்தியாயங்களே (31 முதல் 40 வரை) என்பது குறிப்பிடத்தக்கது.
# தாள இசைக்கருவி

**தாள இசைக்கருவி** என்பது சீரான கால இடைவெளியுடனோ, மாறுபடும் கால இடைவெளியுடனோ தட்டி ஒலி எழுப்பும் இசைக்கருவிகளை குறிக்கும். இவற்றை கைகளாலோ அல்லது குச்சிகளை கொண்டோ அடிப்பதன் மூலம் ஒலி எழுப்பலாம். இவைகளை தட்டும்போது அசையும் தளத்தின் அருகிலுள்ள காற்றிலுள்ள அணுக்கள் அதிரத் தொடங்குகின்றன. இதனால் ஒலி எழும்புகிறது.
# தாள இசைக்கருவி

## தோற்கருவி

தாள இசைக்கருவிகளுள் ஒன்றான தோற்கருவி (drum), அடித்து இசையெழுப்பும் இசைக்கருவி வகையைச் சார்ந்தது. தோற்கருவிகள், மரத்தால் அல்லது உலோகத்தால் செய்யப்பட்டனவும், உள்ளீடற்ற உருளை வடிமானதுமான உடலின் திறந்த வாய்ப் பகுதியில் இழுத்துக் கட்டப்பட்ட ஒரு தோலையோ அல்லது இரண்டு தோல்களையோ கொண்டிருக்கும். இத்தோலின் அல்லது தோல்களின் மீது அடிப்பவரின் கையினால் அல்லது கம்பினால் அடித்து இசை எழுப்புவர்.
# கிழக்கிலங்கைத் தமிழர்

திருகோணமலை, மட்டக்களப்பு, அம்பாறை ஆகிய மாவட்டங்களை உள்ளடக்கிய கிழக்கு மாகாணத்தில் வசிக்கும் இலங்கைத் தமிழர்கள் **கிழக்கிலங்கைத் தமிழர்கள்** எனப்படுவர். கிழக்கிலங்கைத் தமிழர் வரலாறு, அரசியல், சமூக அமைப்பு, பண்பாடு ஆகிய நோக்குகளில் தனித்துவமான அம்சங்களைக் கொண்டிருக்கின்றார்கள். இவர்களின் பொருளாதார கல்விச் சூழலும் நிலைகளும் கூட வேறுபட்டவை எனலாம்.  
கிழக்கிலங்கை தமிழர் என்ற அடையாளப்படுத்தலை யாழ்ப்பாணத் தமிழர், வன்னித் தமிழர், தீவகத் தமிழர் என்ற கருத்துருக்களுடன் ஒப்பிட்டு வரையறை செய்யலாம். இவ்வேறுபாடுகள் அல்லது தனித்துவ பண்புகள் இருப்பினும் இலங்கைத் தமிழர்களுக்கிடையான ஒற்றுமை அம்சங்களும் இயல்புகளுமே மிகுதியாகும் என்ற கூற்றை இங்கு குறிப்பது முக்கியமாகும்.
# கிழக்கிலங்கைத் தமிழர்

## வரலாறு

கிழக்கிலங்கைத் தமிழர் நடுவில் காணப்படும் தாய்வழி சமூக அமைப்பை வைத்து நோக்குகையில் கிழக்கிலங்கையில் குடியமர்ந்தோர் சேர நாட்டில் இருந்து வந்தவர்கள் என வரலாற்று அறிஞர்கள் கருதுகின்றார்கள்.  
கிழக்கிலங்கை யாழ்ப்பாண இராசதானிக்கு உள் வரமால் கண்டி இராசதானியின் ஆட்சிக்கு உட்பட்டு இருந்தது.  
ஒல்லாந்தர் ஆட்சிக்கு வந்தபின் மட்டக்களப்பு வழக்கங்களை முன்வைத்து முக்குவர் சட்டம் இயற்றப்பட்டது.
# கிழக்கிலங்கைத் தமிழர்

## சமூக அமைப்பு

"ஈழத்திலும் தாய் வழிச் சமுதாய மரபு கிழக்கிலங்கையில் நிலைத்து வருவதாயிற்று. இடைக்காலத்தில் சிங்கள மக்களுடன் இணைந்து சமத்துவமாகச் சகோதர மனப்பான்மையுடன் வாழ்ந்து வந்திருக்கின்றனர். இதனால் பல்வேறு வழிகளிலும் இரு இனத்தவர்களிடேயும் பண்பாட்டுக் கலப்பு ஏற்படுவதாயிற்று. இதே போன்று யாழ்ப்பாணப் பிரதேச மக்களும் காலத்துக்குக் காலம் மட்டக்களப்புப் பிரதேசத்தில் வந்து குடியேறி வாழலாயினர்."
# கிழக்கிலங்கைத் தமிழர்

## கிழக்கிலங்கை ஆளுமைகள்

ஈழநாட்டின் நெற்களஞ்சியம் எனப் போற்றப்பட்ட மட்டக்களப்பில் பல பெரியார்களும், எழுத்தாளர்களும், கலைஞர்களும் தோன்றியுள்ளனர்.
# கிழக்கிலங்கைத் தமிழர்

## கிழக்கிலங்கை ஆளுமைகள்

### சமயம்

- விபுலானந்தர்
# கிழக்கிலங்கைத் தமிழர்

## கிழக்கிலங்கை ஆளுமைகள்

### புலவர்கள்

- அருணாசல தேசிகர்
- ஏ. பெரியதம்பிப்பிள்ளை
- சுவாமி ஞானப்பிரகாசர்
# கிழக்கிலங்கைத் தமிழர்

## கிழக்கிலங்கை ஆளுமைகள்

### எழுத்தாளர்கள்

- வீ. தோ. பொ. த. ஆறுமுகபிள்ளை
- வி.சீ.கந்தையா
- தர்மரத்தினம் சிவராம்
- அருள் செல்வநாயகம்
# கிழக்கிலங்கைத் தமிழர்

## கிழக்கிலங்கை ஆளுமைகள்

### அரசியல்

- வ. நல்லையா
- கே. டபிள்யூ. தேவநாயகம்
- காசி ஆனந்தன்
# கிழக்கிலங்கைத் தமிழர்

## கிழக்கிலங்கை ஆளுமைகள்

### திரைப்படத்துறை

- பாலு மகேந்திரா
# மும்பை எக்ஸ்பிரஸ் (திரைப்படம்)

***மும்பை எக்ஸ்பிரஸ்*** 2005 ஆம் ஆண்டு வெளிவந்த தமிழ்த் திரைப்படமாகும். இதனை சங்கீதம் சீனிவாச ராவ் இயக்கியிருந்தார். கமல்ஹாசன் இப்படத்தினை தயாரித்து முக்கிய வேடத்தில் நடித்திருந்தார். கமல்ஹாசனுடன் மனிஷா கொய்ராலா, நாசர், பசுபதி, சந்தான பாரதி, கோவை சரளா ஆகியோர் நடித்திருந்தனர். இத்திரைப்படத்திற்கு இளையராசா இசையமைத்திருந்தார். இப்படம் ஒரே நேரத்தில் தமிழ் மற்றும் இந்தியில் ஒரே தலைப்பில் எடுக்கப்பட்டது. முன்னணி ஜோடி, அத்துடன் ஷரத் சக்சேனா, ரமேஷ் அரவிந்த், ஹர்திக் தாக்கர் மற்றும் தீனா ஆகியோர் இந்தி பதிப்பிற்காக தக்கவைக்கப்பட்டனர். இந்தி பதிப்பில், விஜய் ராஸ், தினேஷ் லம்பா, ஓம் புரி, சௌரப் சுக்லா மற்றும் பிரதிமா காஸ்மி ஆகியோர் முறையே பசுபதி, வையாபுரி, நாசர், சந்தான பாரதி மற்றும் கோவை சரளா நடித்த வேடங்களில் நடிக்கின்றனர்.
# மும்பை எக்ஸ்பிரஸ் (திரைப்படம்)

## வகை

நகைச்சுவைப்படம்
# மும்பை எக்ஸ்பிரஸ் (திரைப்படம்)

## கதாப்பாத்திரம்

**தமிழ் பதிப்பு**
- கமல்ஹாசன் - அவினாசி
- மனிஷா கொய்ராலா - அஹல்யா
- நாசர் (நடிகர்) - ராவ்
- சந்தான பாரதி - செட்டியார்
- ரமேஷ் அரவிந்த் - தம்பு
- பசுபதி (நடிகர்) - சிதம்பரம்
- கோவை சரளா
- வையாபுரி (நடிகர்)
**இந்தி பதிப்பு**  
தமிழ் பதிப்பில் மேலே குறிப்பிட்டுள்ள அனைத்து கதாபாத்திரங்களும் ஹிந்தி பதிப்பில் அவினாசியின் பெயரைத் தவிர, நாசர், பாரதி, பசுபதி, சரளா மற்றும் வையாபுரி ஆகியோர் நடித்த கதாபாத்திரங்களில் வெவ்வேறு நடிகர்கள் நடித்துள்ளனர்.
- கமல்ஹாசன் - அவினாஷ்
- ஓம் பூரி -ஏசிபி எஸ்.பி.ராவ்
- சௌரப் சுக்லா -கிஷோர் மேத்தா
- பிரதிமா காஸ்மி -துர்கா
- தினேஷ் லம்பா -ஜான்சன்
- ராசா முராத்
- விஜய் ராஸ்
தமிழ் பதிப்பின் துணை நடிகர்கள் இந்தி பதிப்பின் கிளைமாக்ஸின் போது ஒரு சிறப்புத் தோற்றத்தில் நடிக்கின்றனர்.
# மும்பை எக்ஸ்பிரஸ் (திரைப்படம்)

## உற்பத்தி

மே 2004 இல், கமல்ஹாசன் மற்றும் சிங்கீதம் ஸ்ரீனிவாச ராவ் ஆகியோர் மாதுரி தீட்சித்தை முன்னணி நடிகையாகக் கொண்டு குமார் சம்பவம் என்ற இந்தி மற்றும் தமிழ் இருமொழித் திரைப்படத்தை உருவாக்க ஆர்வமாக இருந்தனர். கமல்ஹாசன் தனக்கு "மனைவி மற்றும் தாயாக உறுதியான தோற்றமுடைய பெண்" தேவை என்று கூறினார் மேலும் "இரண்டாவது தேர்வு இல்லை" என்று கூறினார். பாரத் ஷா இந்த திட்டத்திற்கு நிதியளிப்பார் மற்றும் திட்டத்தில் பணிபுரிய தீக்ஷித்துடன் நிபந்தனைகளை பேச்சுவார்த்தை நடத்தினார், முன்பு தேவதாஸ் (2002) தயாரிப்பின் போது அவருடன் இணைந்து பணியாற்றினார்.  
படத்தின் மொத்த செலவை விட தீட்சித் சம்பளம் கூறியதால் படம் கைவிடப்பட்டது. தீட்சித் மறுத்ததால் படம் வெளியாகாதது குறித்து கமல்ஹாசன் பின்னர் தனது ஏமாற்றத்தை வெளிப்படுத்தினார். பின்னர் அவர் ரமேஷ் அரவிந்துடன் இணைந்து கேஜி என்ற மற்றொரு முன்மொழியப்பட்ட படத்தில் ராவுடன் இணைந்து பணியாற்ற ஒப்புக்கொண்டார், ஆனால் அதுவும் கைவிடப்பட்டது.  
பின்னர் கமல்ஹாசன் படத்திற்கு நிதியளிக்க முடிவு செய்தார், மேலும் கிரேஸி மோகனை வசனம் எழுத அணுகினார், ஆனால் எழுத்தாளர் பின்னர் அந்த முயற்சியில் இருந்து விலகினார். தபு ஆரம்பத்தில் தேதி பிரச்சனைகளை காரணம் காட்டி அந்த வாய்ப்பை நிராகரித்தார். அக்டோபர் 2004 இல், கமல்ஹாசன் சிங்கீதம் ஸ்ரீனிவாச ராவின் அடுத்த படத்தில் நடிக்க ஒப்புக்கொண்டதாகத் தெரிவிக்கப்பட்டது, அதற்கு *மும்பை எக்ஸ்பிரஸ்* என்று பெயர் சூட்டப்பட்டது. படம் 8 நவம்பர் 2004 அன்று அதிகாரப்பூர்வமாக அறிவிக்கப்பட்டது, அங்கு கமல்ஹாசன் தமிழ் மற்றும் இந்தியில் திரைப்படம் தயாரிக்கப்படும் என்று தெரிவித்தார், முந்தைய பதிப்பில் நாசர், பசுபதி மற்றும் வையாபுரி ஆகியோரும் இடம்பெற்றுள்ளனர், பிந்தையதில் மகேஷ் மஞ்ச்ரேக்கர், ஓம் பூரி மற்றும் சவுரப் சுக்லா ஆகியோர் இடம்பெற்றுள்ளனர் அதன் நடிகர்கள்.  
பிபாஷா பாசு, ஸ்ரீதேவி, தபு மற்றும் கஜோல் ஆகியோருடன் படத்திற்கான கதாநாயகியைத் தேடும் முயற்சியில் குழு மேலும் சிக்கல்களை எதிர்கொண்டது, பின்னர் கஜோல் இருமொழியில் நடிக்கும் வாய்ப்பை நிராகரித்தார். 10 வயது சிறுவனின் தாயின் பாத்திரத்தில் பார்வையாளர்கள் தன்னை ஏற்றுக்கொள்வார்களா என்று தனக்குத் தெரியவில்லை என்று பாசு பின்னர் கூறினார், அவர் படத்தை மறுத்ததற்கு இதுவே காரணம் என்று கூறினார். இறுதியாக நவம்பர் 2004 நடுப்பகுதியில், குழு மனிஷா கொய்ராலாவுடன் நிபந்தனைகளை ஒப்புக்கொண்டது, மேலும் நடிகை ஒரு போட்டோ ஷூட்டில் பங்கேற்க சென்னைக்கு பறந்தார். விஜய் ராஸும் மஞ்ச்ரேக்கருக்குப் பதிலாக மாற்றப்பட்டார், அதே நேரத்தில் பத்து வயது சிறுவன் ஹர்திக் தாக்கர் நடிகர்களில் சேர்க்கப்பட்டார். தயாரிப்பின் போது, கமல்ஹாசன் சர்ச்சையில் சிக்காமல் இருந்த போதிலும், ஆங்கிலத் தலைப்பு வைத்திருப்பதற்காக படம் விமர்சனத்தை எதிர்கொண்டது.  
படத்தின் தயாரிப்பின் போது, கமல்ஹாசனுக்கு சிறிய காயம் ஏற்பட்டது, இதன் விளைவாக கடுமையான சிராய்ப்பு ஏற்பட்டது, இருப்பினும் ஸ்டண்டில் மோட்டார் பைக்கில் அவரது சக பயணி காயத்திலிருந்து தப்பினார். ரஜினிகாந்த் நடித்த சந்திரமுகி மற்றும் விஜய் நடித்த சச்சின் படங்களோடு மோதும் படம் ஏப்ரல் 14 ரிலீஸுக்கு தயாராகிறது. படத்தின் இசையை வெளியிடுவதற்காக ராஜ்கமல் ஆடியோஸ் என்ற ஆடியோ நிறுவனத்தை கமல்ஹாசன் துவக்கி வைத்து சிறப்பு தொடக்க விழாவை பிரசாத் லேப்பில் நடத்தினார்.
# மும்பை எக்ஸ்பிரஸ் (திரைப்படம்)

## பாடல்கள்

வாலி எழுதிய பாடல் வரிகளுடன் இளையராஜா இசையமைத்துள்ளார்.
# மும்பை எக்ஸ்பிரஸ் (திரைப்படம்)

## பாடல்கள்

### தமிழ் பாடல்கள்

| 7:38 |
| --- |
# ஆங்கிலோ-அமெரிக்கப் பட்டியலாக்க விதிகள்

**ஆங்கிலோ-அமெரிக்கப் பட்டியலாக்க விதிகள்** (*Anglo-American Cataloguing Rules*, AACR) என்பது ஐக்கிய அமெரிக்கா, பிரித்தானியா, கனடா மற்றும் ஐரோப்பிய நாடுகளில் பரவலாக பயன்படுத்தப்பட்டு வந்த பட்டியலாக்க சீர்தரம் ஆகும்.
# ஆங்கிலோ-அமெரிக்கப் பட்டியலாக்க விதிகள்

## வரலாறு

இந்தச் சீர்தரம் 1967 ஆம் ஆண்டு முதலில் வெளியிடப்பட்டது. 1978 ஆம் ஆண்டு இது International Standard Bibliographic Description ஒத்தாக AACR2 என இற்றைப்படுத்தப்பட்டது. 2010 அளவில், அமெரிக்க, கனடிய, ஐரோப்பிய நூலகங்களும் நிறுவனங்களும் வள விபரிப்பும் அணுக்கமும் சீர்தரத்தை அமுல்படுத்தத் தொடங்கி உள்ளன. இதனூடாக இந்தச் சீர்தரத்தின் பயன்பாடு குறைந்து வருகிறது.
# அனைத்துலக பட்டியலாக்க சீர்தர விபரிப்பு

**அனைத்துலக பட்டியலாக்க சீர்தர விவரிப்பு** அல்லது **சர்வதேச தகமைசார் நூல் விவரணம்** (International Standard Bibliographic Description (ISBD)) என்பது அனைத்துலக நூல ஒன்றியங்கள் மற்றும் நிறுவனங்களின் கூட்டமைப்பால் (International Federation of Library Associations and Institutions) வெளியிடப்படும் பட்டியலாக்க சீர்தரம் ஆகும். இந்த சீர்தரம் மனிதர்கள் புரிந்துகொள்ளும் வகையில் பட்டியல்களை உருவாக்குவதற்கும், குறிப்பாக நூற்பட்டியல்களை உருவாக்குவதற்கு என உருவாக்கப்பட்டதாகும். இது முன்னோட்டமாக 2007-ஆம் ஆண்டிலும், முழுமையாகத் தொகுக்கப்பட்டு 2011-ஆம் ஆண்டில் வெளியிடப்பட்டது.  
இந்தச் சீர்தரம் பல நாடுகளில் அமுல்படுத்தப்பட்டது.
# மார்க் சீர்தரங்கள்

**மார்க் சீர்தரங்கள்** (MAchine-Readable Cataloging Standards (MARC) என்பது கணினி புரிந்து கொள்ளக்கூடிய பட்டியலாக்க சீர்தரம் ஆகும். 1960 கள் உருவாக்கப்பட்ட இந்த முறைமை இன்றும் பரவலான பயன்பாட்டில் உள்ளது. இன்று பரவலாகப் பயன்படுத்தப்படுவது கனடிய அமெரிக்க மார்க் சீர்தரங்கள் இணைந்து உருவாக்கப்பட்ட MARC 21 சீர்தரங்கள் ஆகும். MARC 21 ஒருங்குறிப் பயன்பாட்டை ஏதுவாக்கின்றன.
# மார்க் சீர்தரங்கள்

## மார்க் எசு.எம்.எல் (MARCXML)

பரவலான பயன்பாட்டில் இருக்கும் எக்சு.எம்.எல் இசுகீமா ஆதரிக்கும் வகையில் மார்க் எசு.எம்.எல் உருவாக்கப்பட்டுள்ளது. ஒரு மார்க் பதிவை மார்க் எசு.எம்.எல் தகவல் இழக்காமல் மாற்ற முடியும், மார்க் எசு.எம்.எல் பதிவை மார்க் பதிவாக தகவல் இழக்காமல் மாற்ற முடியும்.
# மார்க் சீர்தரங்கள்

## எதிர்காலம்

1960 காலப் பகுதியில் உருவாக்கப்பட்ட சீர்தரம் தற்போதைய புதிய தொழிநுட்பங்களுக்கும் இணையாக இல்லை என்று பலர் கருதுகின்றனர். எ.கா மார்க் பதிவுகள் தட்டையானவை (MARC), மாற்றாக புதிய எக்சு.எம்.எல் அடிப்படையிலான சீர்தரங்கள் படிநிலை சீர்தரங்களுக்கு எளிமையாக ஆதரவு தருகின்றன. மார்க் உருவாக்கப்பட்ட போது இன்று போல் தொடர்புசால் தரவுதளங்கள், இணையத் தொழில்நுட்பங்கள் இருக்கவில்லை. இதனால் மார்க் சீர்தரத்தை மாற்றியமைப்பதற்கான முயற்சிகள் மேற்கொள்ளப்படுகிறன. இவற்றில் குறிப்பிடத்தக்கது காங்கிரசு நூலகத்தால் முன்னெடுக்கப்படும் Bibliographic Framework Initiative ஆகும்.
# லொக்சு

**லொக்சு** என்று ஆங்கிலச் சுருக்கப்பெயரால் (LOCKSS (Lots of Copies Keep Stuff Safe)) அறியப்படும் செயற்திட்டம் ஆனது இணையத்தில் வெளியிடப்படுவனவற்றை சேகரித்து, தொகுத்து பகிர்வதை ஏதுவாக்கும் ஒரு சகா-சகா கட்டற்ற மென்பொருள் ஆகும். இந்த மென்பொருள் இசுட்டான்போர்டு பல்கலைக்கழக ஆதரவில் விருத்தி செய்யப்படுகிறது. லொக்சு என்பது அதிக படிகள் பொருட்களை பாதுகாக்கும் என்ற பொருள் தரும். ஒவ்வொரு நூலகமும் அல்லது நிறுவனமும் ஒரு வளத்தின் ஒரு படியை வைத்திருந்து பயன்படுத்துவதை இது ஏதுவாக்கின்றது. இதனால் வளங்கள் இலகுவில் அழிக்கப்படுதல் அல்லது துலைந்து போதல் தவிர்க்கப்படுகிறது. பல்வேறு வகையான பயன்பாட்டை சாத்தியப்படுத்துகின்றது. ஆய்வு இதழ்களுக்காகவே இது முதலில் உருவாக்கப்பட்டது. but is now also used for a range of other materials. Examples include the SOLINET project to preserve theses and dissertations at eight universities,
# நவாதா மாவட்டம்

**நவாதா மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் நவாதாவில் உள்ளது.
# நவாதா மாவட்டம்

## பொருளாதாரம்

2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.
# முங்கேர் மாவட்டம்

**முங்கேர் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் முங்கேரில் உள்ளது..
# முங்கேர் மாவட்டம்

## உட்பிரிவுகள்

- முங்கேர் சதார்
- கரக்பூர்
- தாராப்பூர்
# முங்கேர் மாவட்டம்

## பொருளாதாரம்

2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது
# ககரியா மாவட்டம்

**ககரியா மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் ககரியாவில் உள்ளது.
# ககரியா மாவட்டம்

## பொருளாதாரம்

2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
# ஐசாக் தம்பையா

**தம்பிப்பிள்ளை ஐசாக் தம்பையா** (*Rev. Tambi Piḷḷai Isaac Tambyah*, 19 ஆகத்து 1869 - 1941) இலங்கைத் தமிழ்க் கல்விமானும், இறையியலாளரும், எழுத்தாளரும், வழக்கறிஞரும் ஆவார்.
# ஐசாக் தம்பையா

## ஆரம்ப வாழ்க்கை

ஐசாக் தம்பையா யாழ்ப்பாணம், மானிப்பாயைச் சேர்ந்த ஆறுமுகம் தம்பிப்பிள்ளை (இறப்பு: பெப்ரவரி 5, 1905) என்பவருக்கு 1869 ஆகத்து 19 இல் பிறந்தவர். தந்தை தம்பிப்பிள்ளை ஆசிரியரும், மானிப்பாய் செம்பா உடையார் என்பவரின் பேரனும் ஆவார். பணியாற்றினார்.  
*Ceylon Law Review* என்ற இதழின் ஆசிரியராகப் பணியாற்றினார். 1904 ஆம் ஆண்டில் *The Christian Review* என்ற பத்திரிகையை ஆரம்பித்து நடத்தினார். 1924 இல் உதவிக்குருவானவராகத் திருநிலைப்படுத்தப்பட்டார். அடுத்த இரண்டாண்டுகளில் குருவானவராகத் திருநிலைப்படுத்தப்பட்டு சுண்டிக்குளி பரி. யோவான் திருச்சபையில் பணியில் அமர்த்தப்பட்டார்.
# ஐசாக் தம்பையா

## குடும்பம்

ஐசாக் தம்பையா தெல்லிப்பழையைச் சேர்ந்த ஜே. டபிள்யூ. பார் குமாரகுலசிங்க முதலியார் என்பவரின் இளைய மகளான மங்களநாயகம் என்பவரைத் திருமணம் புரிந்தார். மங்களநாயகம் *நொறுங்குண்ட இருதயம்* என்ற பெயரில் 1914 ஆம் ஆண்டிலும், *அரியமலர்* என்ற பெயரில் 1926 இலும்
- *Psalms of a Saiva Saint*, 1925
- *Gleams of God: A Comparative Study of Hinduism, Buddhism, and Christianity*, 1925
- *Digests of the Law of Contract and Commentary on the Ceylon Penal Code*, 1897: கொழும்பு
- In the Days of Sambasiva, 1932
# குட்டான்

**குட்டான்** அல்லது **கொட்டான்** என்பது பனையோலை, நாரால் செய்யப்படும் பெட்டியாகும். இது பனைவெல்லம், சில்லுக்கருப்பட்டி (பதநீர், சுக்கு, மிளகு சேர்த்துச் செய்யப்படும் இனிப்புப் பண்டம்), இதர இனிப்புகளை வைப்பதற்குப் பயன்படுகிறது. திருமணச் சீராகத் தரப்படும் பண்டங்களை கொட்டான்களில் வைத்தே தருகிற மரபு உண்டு. சுற்றுச்சூழலுக்கு இசைவான இத்தகைய ஓலைப்பெட்டிகளின் பயன்பாடு நெகிழிப் பைகள், அட்டைப் பெட்டிகள் போன்றவற்றின் மிகை நுகர்வு காரணமாக அருகி வருகிறது. கொட்டான்கள் உள்ளிட்ட பல்வேறு பனையோலைப் பொருட்களைச் செய்யும் தொழிலானது திருநெல்வேலி மாவட்டத்திலுள்ள அருணாப்பேரி போன்ற ஊர்களில் குடும்பத் தொழிலாக பாரம்பரியமாக மேற்கொள்ளப்பட்டு வருகிறது.
# புது-உணர்வுப்பதிவுவாதம்

'' என்னும் ஓவியம்.]]
**புது-உணர்வுப்பதிவுவாதம்** (Neo-Impressionism) என்பது, யோர்ச் சோராவினால் உருவாக்கப்பட்ட ஒரு கலை இயக்கம் ஆகும். சோராவின் புகழ்பெற்ற *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியம், இவ்வியக்கத்தின் தொடக்கமாக அமைந்தது. இது முதன் முதலாகப் பாரிசில் இடம்பெற்ற கண்காட்சியொன்றில் காட்சிக்கு வைக்கப்பட்டிருந்தது. இக்காலப் பகுதியிலேயே பிரான்சில் நவீன காலத்தின் உச்ச கட்டம் உருவாகியிருந்தது. பல ஓவியர்கள் புது வழிமுறைகளைத் தேடத் தொடங்கியிருந்தனர். குறிப்பாக புது-உணர்வுப்பதிவுவாதத்தைப் பின்பற்றியவர்கள் நகரம், நிலத்தோற்றம், கடற்கரைகள் சார்ந்த நவீனக் காட்சிகளை வரைவதில் அக்கறை காட்டினர். கோடுகள், நிறங்கள் என்பவை தொடர்பான அறிவியல் அடிப்படையிலான விளக்கங்கள், புது-உணர்வுப்பதிவுவாதிகளின் சமகால ஓவியங்களின் பண்புருவாக்கத்தின்மீது செல்வாக்குச் செலுத்தின. இது தொடர்பில் புள்ளியிய, பிரிப்பிய நுட்பங்கள் குறிப்பிடப்படுகின்றன. ஏனெனில், புது-உணர்வுப்பதிவுவாத இயக்கத்தின் தொடக்ககாலத்தில் மேற்படி நுட்பங்களே முதன்மையான நுட்பங்களாக விளங்கின.  
புது-உணர்வுப்பதிவுவாதமே ஓவியத்தில் முதல் உண்மையான புதிய அலையை உருவாக்கிய இயக்கம் எனச் சிலர் வாதிடுகின்றனர். 19 ஆம் நூற்றாண்டில் ஒரு இயக்கத்தை விரைவாக உருவாக்க புது-உணர்வுப்பதிவுவாதிகளால் முடிந்தது. பிந்திய கலை வெளிப்பாட்டுக்கு வழி சமைத்த அரசின்மையியத்துடன் இவ்வியக்கத்துக்கு இருந்த வலுவான தொடர்பு இதற்கு ஒரு காரணம். அக்கால அறிவியல், அரசின்மைக் கோட்பாடு, கல்விசார் ஓவியங்கள் குறித்த அக்கால வாதங்கள் என்பவற்றிடையே ஒரு இசைந்த நோக்கை ஏற்படுத்தும் முயற்சியே இந்த இயக்கமும், பாணியும் ஆகும்.
# புது-உணர்வுப்பதிவுவாதம்

## புது-உணர்வுப்பதிவுவாத ஓவியர்கள்

- அன்னா பொச்
- யோன் மெட்சிங்கர்
- யோர்ச் சோரா
# அன்னா பொச்

**அன்னா பொச்** (Anna Boch) (10 பெப்ரவரி 1848 – 25 பெப்ரவரி 1936) ஒரு பெல்சிய ஓவியர் ஆவார். எனூவில் உள்ள சான் வா (Saint-Vaast, Hainaut) என்னும் இடத்தில் பிறந்த இவர் 1936ல் பெல்சியத்தில் உள்ள பிரசெல்சில் இக்செல் என்னும் இடத்தில் காலமானார்.  
இவர் புது-உணர்வுப்பதிவுவாத இயக்கத்தில் பங்குபற்றியிருந்தார். இவரது தொடக்ககால ஆக்கங்களில் புள்ளியிய நுட்பத்தைப் பயன்படுதினார். ஆனாலும், அவர் ஓவியராக இருந்த காலத்தில் பெரும்பகுதியில் பயன்படுத்திய உணர்வுப்பதிவுவாதப் பாணிக்காகவே அவர் பெரிதும் அறியப்பட்டார். இசிடோர் வெர்கைடனின் (Isidore Verheyden) மாணவரான இவர், தியோ வான் ரிசெல்பர்க்கின் (Théo van Rysselberghe) செல்வாக்குக்கும் உட்பட்டிருந்தார்.
# அன்னா பொச்

## சேகரிப்புகள்

தன்னுடைய சொந்த ஓவியங்களைத் தவிர, பிற ஓவியர்கள் வரைந்த உணர்வுப்பதிவுவாத ஓவியங்களின் முக்கியமான சேகரிப்பு இவரிடம் இருந்தது. இவரது சகோதரரின் நண்பரும் திறமையான ஓவியருமான வின்சென்ட் வான் கோ உடபடப் பல இளம் ஓவியர்களுக்கு இவர் ஊக்கம் அளித்தார். அன்னா பொச், வான் கோவிடம் இருந்து வாங்கிய சிவப்புத் திராட்சைத் தோட்டம் (The Vigne Rouge) என்னும் ஓவியமே வான் கோ தனது ஆயுட் காலத்தில் விற்பனை செய்த ஒரே ஓவியமாகக் கருதப்பட்டது. அன்னா பொச்சின் சேகரிப்புக்கள் அவரது இறப்பின் பின்னர் விற்கப்பட்டன. இதன் மூலம் கிடைத்த பணம், ஏழை ஓவிய நண்பர்களின் ஓய்வுக்கால வாழ்க்கைக்குப் பயன்பட வேண்டும் என எழுதி வைத்திருந்தார்.
# நெபுலா விருது

"**நெபுலாவிருதுகள்**" (**Nebula Award**), ஆண்டுதோறும் ஐக்கிய அமெரிக்காவில் பதிப்பிக்கப்பெறும் அறிவியல் புனைவு மற்றும் கனவுருப் புனைவுப் படைப்புகளில் மிகச்சிறந்த படைப்புகளுக்கு வழங்கப்படும் விருதாகும். இவ்விருதுகள், இலாபநோக்கற்ற தொழில்சார் அறிவியல் புனைவு மற்றும்கனவுருப்புனைவுஎழுத்தாளர்களின்சங்கமான "*அமெரிக்க அறிவியல் புனைவு மற்றும் கனவுருப்புனைவு எழுத்தாளர் சங்கத்தால்*" அமைக்கப்பட்டுவழங்கப்படுகின்றன. 1966-ஆம்ஆண்டில்முதன்முதலில் இவ்விருதுகளுக்கென பிரத்யேகமாக அமைக்கப்பெற்ற விழாவில், படைப்பின் நீளத்தைப் பொறுத்துநான்குபிரிவுகளில்விருதுகள்வழங்கப்பெற்றன.1974-78மற்றும் 2000-09 காலப்பகுதிகளில் திரை மற்றும் தொலைக்காட்சி தொடர்களின் எழுத்தவடிவங்களுக்கும் ஐந்தாவதுபிரிவாக விருதுகள்வழங்கப்பெற்றன. நெபுலா விருதுகள் வழங்குவதற்கான விதிமுறைகள்பலமுறைமாற்றப்பட்டிருக்கின்றன; 2010-ஆம் ஆண்டில் மிக அண்மையான விதிமுறைகள் புனரமைப்புநிகழ்ந்தது.  
"அமெரிக்கஅறிவியல்புனைவுப்படைப்புகளுக்குவழங்கப்பெறும்மிகமுக்கியமானவிருதாக"நெபுலாவிருதுகள்கருதப்படுகின்றன.
}}
# ஐதராபாதி ரூபாய்

**ஐதராபாத்து ரூபாய்** 1918 முதல் 1959 வரை ஐதராபாத்து இராச்சியத்தில் புழங்கிய நாணயமாகும். 1950 முதல் இந்திய ரூபாயுடன் சேர்ந்து புழக்கத்தில் இருந்தது. இந்திய ரூபாய் போலவே 16 அணாக்கள் ஒரு ரூபாயாகவும் 12 பய்கள் ஒரு அணாவாகவும் இருந்தன. செப்பிலும் பின்னர் வெங்கலத்திலும் 1,2 பய் நாணயங்களும் ½ அணாவும் வெளியிடப்பட்டன; செப்பு-நிக்கல் (பின்னர் வெங்கலம்) மாழையில் 1 அணாவும் 2, 4, 8 அணா மற்றும் 1 ரூபாய் வெள்ளியிலும் வெளியிடப்பட்டன.  
1948இல் இந்திய ஒன்றியத்திலும் 1950இல் இந்தியாவிலும் இணைந்தபிறகும் தனது நாணயங்களை வெளியிட அனுமதிக்கப்பட்ட ஒரே இந்திய மன்னராட்சி ஐதராபாத்து இராச்சியமாகும்.
# 1604

**1604** (**MDCIV**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டாகும்.
# 1604

## நிகழ்வுகள்

- சனவரி 14 - இங்கிலாந்தின் முதலாம் ஜேம்சு மன்னருக்கும், ஆங்கிலிக்க ஆயர்களுக்குமிடையே பேச்சுவார்த்தை இடம்பெற்றது. விவிலியத்தின் ஜேம்சு மன்னரின் அதிகாரபூர்வ வடிவத்துக்கான வேலைகள் ஆரம்பமாயின.
- ஆகத்து 18 - இங்கிலாந்து எசுப்பானியாவுடன் உடன்பாட்டுக்கு வந்தது. இதன் படி, எண்பதாண்டுப் போரின் இடைக்கால சர்ச்சையான ஆங்கிலோ-எசுப்பானியப் போர் (1585–1604) முடிவுக்கு வந்தது.
- செப்டம்பர் 1 - குரு கிரந்த் சாகிப், சீக்கிய மத உரை அம்ரித்சர், பொற்கோயிலில் வைக்கப்பட்டது.
- செப்டம்பர் 20 - ஆஸ்டெண்ட் எசுப்பானியப் படைகளால் கைப்பற்றப்பட்டது.
- அக்டோபர் 4 - எத்தியோப்பியப் பேரரசர் சா டெங்கெல் கொல்லப்பட்டார்.
- அக்டோபர் 9 - மீயொளிர் விண்மீன் வெடிப்பு (கெப்பிலரின் சுப்பர்நோவா) முதற்தடவையாக வடக்கு இத்தாலியில் அவதானிக்கப்பட்டது. அக்டோபர் 17 முதல் யோகான்னசு கெப்லர் ஓராண்டுகாலம் பிராகாவில் இருந்து அவதானித்து வந்தார்.
- அகரவரிசையில் எழுதப்பட்ட முதலாவது ஆங்கில அகராதி வெளியிடப்பட்டது.
- சடையவர்மன் அதிவீரராம பாண்டியன் ஆட்சிக்காலம் முடிவுற்றது.
# 1604

## இறப்புகள்

- அபுல் ஃபசல், முகலாய வரலாற்றாளர்
- முதலாம் விமலதர்மசூரியன் கண்டி மன்னன்
- அமீதா பானு பேகம், இரண்டாவது முகலாயப் பேரரசர் உமாயூனின் மனைவிகளில் ஒருவர் (பி. 1527)
# ஏர் டான்சானியா

**ஏர் டான்சானியா** என்பது டான்சானியா நாட்டின் தேசிய விமானச் சேவையாகும். இது டார் எஸ் சலாம் எனும் பகுதியினை அடிப்படையாகக் கொண்டு செயல்படுகிறது. இதன் தலைமை மையம் ஜூலியஸ் நையிரேரே சர்வதேச விமான நிலையம் ஆகும். இந்நிறுவனம் 1977 ஆம் ஆண்டு, ஏர் டான்சானியா கார்பரேஷன் என்றுதான் முதலில் ஆரம்பிக்கப்பட்டது. 2002 ஆம் ஆண்டுவரை ஏர் டான்சானியா விமானச் சேவை நிறுவனம் முழுவதும் டான்சானியா நாட்டிற்குச் சொந்தமாக இருந்தது. நாட்டின் கட்டமைப்பு மற்றும் பொருளாதாரத்தினை உயர்த்தும்பொருட்டு இந்த விமானச் சேவையின் பாதிப்பகுதி தனியாருக்கு வழங்கப்பட்டது. இதனால் ஏர் டான்சானியா நிறுவனம் தனது பக்கம் 51 சதவீத பங்குகளை வைத்துக்கொண்டு, மீதமுள்ள பங்குகளைக் கொண்டு தென்னாப்பிரிக்க விமானச் சேவையான *சௌத் ஆஃப்பிரிக்கன் ஏர்வேஸ்* உடன் கூட்டுப் பங்காண்மை மேற்கொண்டது.  
இந்தக் கூட்டுப் பங்காண்மை நான்கு ஆண்டுகளாக நீடித்தது. இதனால் சுமார் 24 பில்லியன் (19 மில்லியன் அமெரிக்க டாலர்கள்) நஷ்டம் ஏற்பட்டது. இதனால் 2006 ஆம் ஆண்டு, டான்சானியா அரசு தனது பங்குகளை மீண்டும் தனியாரிடமிருந்து வாங்கிக்கொண்டு ஏர் டான்சானியா மீது முழுமையான உரிமையினைப் பெற்றது. பல ஆண்டுகளாக ஏர் டான்சானியா விமானச் சேவை நிறுவனம் உள்நாடு, வெளிநாடு மற்றும் கண்டங்களுக்கு இடைப்பட்ட இலக்குகளில் செயல்பட்டு வருகிறது. இருப்பினும் சமீபகாலமாக இதன் பங்கு வர்த்தகம் மிகவும் குறைந்து வருகிறது. 2009 ஆம் ஆண்டில் 19.2 சதவீதமாக இருந்த இதன் பங்கு வர்த்தக மதிப்பு, 2011 ஆம் ஆண்டில் வெறும் 0.4 சதவீதமாக மாறியுள்ளது.
# ஏர் டான்சானியா

## வணிக விவரங்கள்

| விற்பனைமுதல்
(TZS b) | 39.6 |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| விற்பனை
முதல்
(அமெரிக்க
டாலர் மில்லியனில்) | 37.7 |  |  |  |  |  |  |  |  |  |  |
| வரிக்கு
முந்தைய இலாபம் /
நஷ்டம்
(TZS
b) | −8.7 | −9.3 |  |  |  |  |  |  |  |  |  |
| மொத்த
இலாபம் /
நஷ்டம்
(அமெரிக்க
டாலர் மில்லியனில்) | −7.3 | −7.7 |  |  |  |  |  |  |  |  |  |
| வேலையாட்களின்
எண்ணிக்கை | 300+ | 182 |  |  |  |  |  |  |  |  |  |
| பயணிகளின்
எண்ணிக்கை,(ஆயிரத்தில்) | 267 | 246 | 295 | 207 | 60 |  |  |  |  |  |  |
| பயணிகளின்
பளு விகிதம்
(%) |  |  |  |  |  |  |  |  |  |  |  |
| விமானங்களின்
எண்ணிக்கை | 2 | 2 | 2 | 2 | 2 | 2 | 1 | 1 | 1 | 1 | } |
# ஏர் டான்சானியா

## இலக்குகள்

பிப்ரவரி 2015 இன் படி, ஏர் டான்சியா ஒரு சர்வதேச விமான இலக்கினையும், மூன்று உள்நாட்டு விமான இலக்குகளையும் கொண்டுள்ளது.  
| டான்சானியா | அருஷா | ARK | HTAR | அரருஷா
விமான நிலையம் |  |
| --- | --- | --- | --- | --- | --- |
| கோமோரோஸ் | மமோரோனி | HAH | FMCH | இளளவரசர்
சையது இப்ரஹீம் சர்வதேச விமான
நிலையம் |  |
| டான்சானியா | டார்
எஸ் சலாம் | DAR | HTDA | ஜூலியஸ்,நைரேரே சர்வதேச விமான நிலையம் |  |
| டான்சானியா | கிகோமா | TKQ | HTKA | கிகோமா
விமான
நிலையம் |  |
| டான்சானியா | ம்பேயா | - | HTGW | சாங்க்வே
விமான
நிலையம் |  |
| டான்சானியா | ம்ட்வாரா | MYW | HTMT | ம்ட்வாரா
விமான |  |
| நிலையம் |  |  |  |  |  |
| டான்சானியா | ம்வான்ஸா | MWZ | HTMW | ம்வான்ஸா விமான நிலையம் |  |
| டான்சானியா | டபோரா | TBO | HTTB | டபோரா விமான நிலையம் | } |  
ஏர் டான்சானியா விமானச் சேவை, எந்தவித உயர்தர வழித்தடமுமின்றி செயல்படுகிறது.
# ஏர் டான்சானியா

## கோட்ஷேர் ஒப்பந்தங்கள்

ஜூன் 2014 இன் படி, ஏர் டான்சானியா பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.  
- இன்டெரையர் தென்னாப்பிரிக்கா (டார் எஸ் சலாம் - ஜோஹன்ஸ்பெர்க்) .  
அதற்கு முன்பு, என்டேப்பே – டார் எஸ் சலாம் வழிப்பாதையில் ஏர் உகாண்டா என்ற விமான நிறுவனத்துடன் ஒப்பந்தம் மேற்கொண்டிருந்தது.
# ஏர் டான்சானியா

## விமானக் குழு

| பாம்பார்டியர்
CRJ100 | 1 | 50 |  |  |
| --- | --- | --- | --- | --- |
| பாம்பார்டியர்
CRJ200 | 1 | 50 | கென்யாவின்,டிஏசி ஏவியேஷனிடம் இருந்து,குத்தகைக்கு பெறப்பட்டது |  |
| பாம்பார்டியர்
டேஷ்
8-300 | 1 | 50 |  |  |
| பாம்பார்டியர்
டேஷ்
8-400 | - | 2 | 78 | 014
இல்
கிடைக்கும் என எதிர்பார்க்கப்பட்டது.
கடன்
வழியாக,வாங்கப்பட்டது. |
| எம்பெரர்
170 | - | 1 | 80 | பிரேசில்
முன்னேற்ற வங்கியின் கடன்
உதவியால் வாங்கப்பட உள்ளது. |
| எம்பெரர்
190 | - | 1 | 100 |  |
| ஹார்பின்
Y-12E | - | 2 | 18 | சீனாவின்
எக்ஃஸிம் வங்கியின் சலுகைக்
கடன் உதவியால் வாங்கப்பட
உள்ளது. |
| மொத்தம் | 3 | 6 | } |  |
# ஏர் டான்சானியா

## விபத்துக்கள் மற்றும் சம்பவங்கள்

- மார்ச் 1, 2010 : ஏர்டான்சியாவின் போயிங்க் 737 – 200 ரக விமானம், ம்வான்ஸா விமான நிலையத்தில் தரையிறங்கும்போது ஈரமான ஓடுதளம் காரணமாக சறுக்கி விழுந்தது. இதனால் அந்த விமானத்தின் முற்பகுதியில் அமைந்திருந்த சக்கரங்கள் பழுதானது, அத்துடன் விமானத்தின் உடற்பகுதி மற்றும் வலதுபக்க இஞ்சினும் பழுதானது, ஆனால் பயணிகளுக்கு எந்தவித காயங்களும் ஏற்படவில்லை.
- ஏப்ரல் 8, 2012. கிகோமா விமான நிலையத்தில் இருந்து ஏர் டான்சியா நிறுவனத்தின் டி ஹாவில்லான்ட் கனடா டிஎச்சி - 8 – 311 க்யூ ரக விமானம் மேலே எழும்ப முற்பட்டபோது விபத்துக்குள்ளானது. பயணிகளுக்கு எவ்வித காயமும் இல்லை, ஆனால் விமானத்தினை மீண்டும் பழுது நீக்க முடியாதபடி சேதமடைந்தது.
# இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம்

**இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம்**, இலங்கையில் 2009 ஆம் ஆண்டு நடந்த இறுதி கட்ட ஈழப்போரின் இறுதி கட்டத்தில், பல்லாயிரக்கணக்கான தமிழர்கள் சிங்கள இராணுவத்தினரால் கொல்லப்பட்டனர். இலட்சக்கணக்கான தமிழர்கள் சிறை பிடிக்கப்பட்டு திறந்தவெளி முகாம்களில் அடைக்கப்பட்டனர். தமிழர்களை நிலை குலையச் செய்த இந்த போர்க்குற்றங்கள் பற்றி சர்வதேச அளவில் விசாரணை நடத்தி மகிந்த ராசபக்ச உள்ளிட்டவர்களை தண்டிக்க வேண்டும் என்று கோரிக்கை எழுந்தது. இது குறித்து விசாரணை நடத்திய மனித உரிமைகளுக்கான ஐக்கிய நாடுகள் மன்றமும், சர்வதேச விசாரணை நடத்தி வேண்டும் என்றது. இதற்கு மகிந்த ராசபக்ச தலைமையிலான இலங்கை அரசு எதிர்ப்பு தெரிவித்தது.  
இலங்கை அரசின் போர் குற்றங்கள் மற்றும் மனித உரிமைகள் மீறல்கள் குறித்து விசாரணை செய்ய, ஐக்கிய இராச்சியம் ஆதரவுடன் ஐக்கிய அமெரிக்கா, ஜெனிவாவில் உள்ள 47 உறுப்பு நாடுகள் கொண்ட, மனித உரிமைகளுக்கான ஐக்கிய நாடுகள் மன்றத்தில் கொண்டு வந்த தீர்மானம் ஒரு மனதாக வாக்கெடுப்பின்றி 1 அக்டோபர் 2015 வியாழக்கிழமை அன்று நிறைவேற்றப்பட்டது. தீர்மானத்தின்படி மகிந்த ராஜபட்சே அரசின் போர்க்குற்றங்கள் மற்றும் மனித உரிமை மீறல்கள் தொடர்பாக நம்பத் தகுந்த நீதி விசாரணையை இலங்கையில் வைத்து, வெளிநாட்டு நீதிபதிகள் மற்றும் வழக்கறிஞர்ளைக் கொண்டு நடத்த வேண்டும் என முடிவு செய்துள்ளது.
# இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம்

## தீர்மானம் குறித்த கருத்துகள்

- பன்னாட்டு மன்னிப்பு அவை, இந்த தீர்மானம் முழுமையானதல்ல என்றும், இந்த நீதி விசாரணையின் ஒவ்வொரு கட்டத்திலும் போரினால் பாதிக்கப்பட்டவர்களும் அவர்களின் குடும்பங்களும் தொடர்ந்து கலந்தாலோசிக்கப்பட வேண்டும் என்றும், போர்க் குற்றங்கள் மற்றும் மனித உரிமை மீறல்களுக்கான சாட்சிகளை பாதுகாப்பினை அதிகரிக்கப்பட வேண்டும் என்றும், இலங்கைக்குள் மனித உரிமைகளை மேம்படுத்துவதற்குத் தேவையான நிறுவன கட்டமைப்புக்களை வளுப்படுத்த சர்வதேச சமூகமும், இலங்கை அரசும் ஏற்படுத்த வேண்டும் என்றும் தெரிவித்துள்ளது.
- இந்த தீர்மானத்தில் சில முன்னேற்றகரமான அம்சங்கள் காணப்பட்டாலும், இது ஓரளவு வலு குறைந்த்து என தமிழ்த் தேசியக் கூட்டமைப்பின் இலங்கை நாடாளுமன்ற உறுப்பினர் சுமந்திரன் கருத்து தெரிவித்துள்ளார்.
# மனுநேய கயவாகு

.]]
**மநுநேயகயவாகு** என்பவன் இலங்கைத் தமிழ் வழக்கு மரபுரைகளில் விளங்கி வருகின்ற வரலாற்றுப் பாத்திரம் ஆவான். இவன் பற்றிய குறிப்புகள், கோணேசர் கல்வெட்டு, மட்டக்களப்புப் பூர்வ சரித்திரம் முதலான கிழக்கிலங்கை வரலாற்று நூல்களில் சொல்லப்படுகின்றன. எவ்வாறெனினும் இந்நூல்கள் கி.பி 15ஆம் நூற்றாண்டுக்குப் பிந்தியவை என்பதால், இம்மன்னனின் வரலாற்றை உறுதி செய்வது கடினமாகும்.
# மனுநேய கயவாகு

## கோணேசர் கல்வெட்டு

மநுநேயகயவாகு, உண்ணாசகிரியெனும் பட்டினத்தை ஆண்ட "புவனேககயவாகு" எனும் அரசனின் மகன். அவன் அனுராதபுரத்து கயவாகுவுக்கு சிலகாலம் முன்பு ஆண்டவன். அவன் கலிங்கநாட்டு அசோகசுந்தரனுக்கும் மனோன்மணிசுந்தரிக்கும் பிறந்த குழந்தை, பேழையில் கடலில் மிதந்துவர, அதையெடுத்து "ஆடகசௌந்தரி" எனப் பெயரிட்டு வளர்த்தான். அவள் பின்னாளில் குளக்கோட்டு மகாராசாவை மணந்து கொண்டாள்.
# மனுநேய கயவாகு

## வரலாற்றுண்மை

கோணேசர் கல்வெட்டில், இவன் கோணேச்சரத்துடனும், மட்டக்களப்புப் பூர்வ சரித்திரத்தில், இவன் திருக்கோவிலுடனும்ம் தொடர்புறுத்தப்படுகின்றான். இன்னொரு கிழக்கிலங்கை மரபுரை ஒன்றில் இன்றைய திருக்கோவிலைக் கட்டிய **மனுராசா** இவனே என அடையாளம் காணப்படுகின்றான். ஏனைய எந்த நூல்களிலும், இம்மன்னன் பற்றிய குறிப்புக்களைக் காணமுடியவில்லை.  
மட்டக்களப்புக்குத் தெற்கே இருந்த உண்ணாசகிரி எனும் அரசை இவன் ஆண்டதாகவே இந்நூல்கள் சொல்கின்றன. மட்டக்களப்புப்ப் பூவ சரித்திரம், காலத்தால் மிகப்பிந்தியது என்பதால், மனுராசன் ஆண்டதாக அது கூறும் (பொ.பி 48 - பொ.பி 78 வரையான) காலக்கணக்கை ஏற்கமுடியாது. இருக்கின்ற குறிப்புக்களை வைத்துப் பார்க்கும் போது, இலங்கை மீதான சோழர் படையெடுப்புக்கு சற்று முன்பின்னான காலத்தில், கிழக்கிலங்கையை ஆண்ட குறுநில மன்னன் ஒருவனாக அல்லது வன்னிமை ஒருவனாக மனுநேயகயவாகு இருந்திருக்கலாம் என எண்ணத் தோன்றுகின்றது.
# மனுநேய கயவாகு

## மேலும் பார்க்க

- குளக்கோட்டன்
- ஆடகசௌந்தரி
# 21

__NOTOC__
**21** (XXI) ஜூலியன் நாட்காட்டியில் புதன்கிழமையில் தொடங்கிய ஒரு சாதாரண ஆண்டு ஆகும். அக்காலத்தில் இவ்வாண்டு அகஸ்டசு, சீசர் தூதர்களின் ஆட்சி ஆண்டு (*Year of the Consulship of Augustus and Caesar*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 774" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 21 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபத்தோராம் ஆண்டாகும்.